Държавен вестник, бр. 100, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  100
МИНИСТЕРСКИ СЪВЕТ
ПОСТАНОВЛЕНИЕ № 252
ОТ 30 НОЕМВРИ 2000 Г.
за приемане на Наредба за условията и реда за
дългосрочно командироване на служители в
дипломатическите и консулските представи-
телства на Република България
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло-
вията и реда за дългосрочно командироване на
служители в дипломатическите и консулските
представителства на Република България съг-
ласно приложението.
Допълнителна разпоредба
§ 1. Наредбата за условията и реда за дълго-
срочно командироване на служители в дипло-
матическите и консулските представителства
на Република България се прилага и за служи-
телите на други министерства и администра-
тивни структури без ранг на министерство с
представителства в чужбина на бюджетна из-
дръжка, като компетентностите на министъра
на външните работи се изпълняват от съответ-
ния министър или ръководител на админист-
ративна структура без ранг на министерство.
Обхватът на прилагане на наредбата, прирав-
няването на длъжностите и базисният размер
във валута за съответната държава в тези ми-
нистерства и административни структури се оп-
ределят от Министерския съвет.
Преходни и заключителни разпоредби
§ 2. Отменя се Постановление № 98 на Ми-
нистерския съвет от 1993 г. за приемане на На-
редба за трудовите и осигурителните отношения
на служителите в дипломатическите и консул-
ските представителства на Република България
(обн., ДВ, бр. 45 от 1993 г.; изм., бр. 71 от 1997 г.).
§ 3. Министрите и ръководителите на адми-
нистративни структури без ранг на министер-
ство с представителства на бюджетна издръжка
в чужбина до 31 декември 2000 г. да внесат за
разглеждане от Министерския съвет необходи-
мите промени в устройствените правилници на
съответните администрации и съгласувано с ми-
нистъра на финансите, министъра на труда и со-
циалната политика и министъра на външните
работи—предложения за обхвата на прилагане
на наредбата, за приравняване на длъжностите
и за определяне на базисния размер във валута
за съответната държава в ръководените от тях
министерства и административни структури.
§ 4. Министрите и ръководителите на адми-
нистративни структури без ранг на министер-
ство до 31 март 2001 г. да приведат правното
положение на служителите, изпратени на рабо-
та по реда на Наредбата за трудовите и осигури-
телните отношения на служителите в диплома-
тическите и консулските представителства на
Република България, в съответствие с Наред-
бата за условията и реда за дългосрочно коман-
дироване на служители в дипломатическите и
консулските представителства на Република
България. Срокът на командировката на тези
служители не може да бъде по-дълъг от остава-
щия по завареното трудово правоотношение.
§ 5. До привеждане на правното положение
на лицата по § 4 в съответствие с Наредбата за
условията и реда за дългосрочно командирова-
не на служители в дипломатическите и консул-
ските представителства на Република Бълга-
рия трудовоправното им положение се урежда
по реда на отменената Наредба за трудовите и
осигурителните отношения на служителите в
дипломатическите и консулските представител-
ства на Република България, но не по-късно от
31 март 2001 г.
§ 6. Средствата за финансово осигуряване
изпълнението на Наредбата за условията и реда
за дългосрочно командироване на служители в
дипломатическите и консулските представител-
ства на Република България са в рамките на
предвидените средства по бюджета на заинте-
ресуваните министерства и административни
структури без ранг на министерства.
§ 7. Постановлението влиза в сила 3 дни след
обнародването му в “Държавен вестник”, с из-
ключение на член единствен и § 1, 2, 4, 5 и 6,
които влизат в сила от 1 януари 2001 г.
Министър-председател: Иван Костов
Главен секретар на Министерския съвет:
Елиана Масева
Приложение
към член единствен
НАРЕДБА
за условията и реда за дългосрочно команди-
роване на служители в дипломатическите и
консулските представителства на Република
България
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат специфичните
условия и редът за дългосрочно командироване
на служители в дипломатическите и консулски-
те представителства на Република България.
Чл. 2. По реда на наредбата за срок не по-
малък от една година и с тяхното предварител-
но писмено съгласие се командироват:
1. ръководителите на дипломатическите и
консулските представителства и постоянните
представители на Република България при меж-
дународните организации;
2. членовете на дипломатическия персонал
на дипломатическите и консулските предста-
вителства;
3. административно-техническият и обслуж-
ващият персонал на дипломатическите и кон-
сулските представителства.